Emiliano Balás Silva

Emiliano Balás Silva, nado en Ferrol o 25 de maio de 1859 e finado na mesma cidade o 22 de xuño de 1934, foi un médico, pintor e escritor polígrafo galego, en lingua castelá (ensaio e poesía) e lingua galega (poesía e teatro), considerado como un epígono do Rexurdimento. Traxectoria
De orixe francesa por vía paterna, gozando dunha boa posición económica, licenciouse en medicina pola Universidade de Santiago de Compostela. Despois estudou na Academia de Belas Artes de Sevilla. Participou en 1892 e 1908 na Exposición Nacional de Bellas Artes de Madrid, en 1896 na Exposición Rexional de Lugo, en 1912 na Exposición de Pintura Regional Gallega do Centro Galego de Madrid e en 1917 na Exposición Regional da Coruña. En 1894 foi designado correspondente da Real Academia de Belas Artes de San Fernando (Madrid). Foi membro do Ateneo Ferrolán, do que foi presidente en dúas ocasións. Foi membro e presidente en 1913 da agrupación local do Partido Liberal. Participou na Cova Céltica, o faladoiro da librería de Uxío Carré Aldao na Coruña.
Xa avanzado o século XX abandonou a pintura, na que se iniciara da man de José Arpa Perea, para dedicarse ao mundo literario e xornalístico. Colaborou en varias publicacións como Galicia Diplomática, Revista Gallega, Ilustración Gallega, El Faro de Ferrol (foi un dos seus fundadores), El Correo Gallego, Estudios Gallegos, Cultura Campesina, El Eco de Galicia, Almanaque Gallego, Labor Gallega, Galicia, Vida Gallega, Galicia Solidaria e A Nosa Terra.
Foi impulsor e membro das Irmandades da Fala, fundador, directivo e socio de honra do Coro Toxos e Froles, concelleiro de Ferrol en tempos do alcalde Antonio Usero Torrente e correspondente da Real Academia Galega. Obra
Ensaio
"D. José Alonso López de Nobal". Galicia Diplomática (20): 160. 1888. "Noticias biobibliográficas del polígrafo ferrolano D. José Alonso López", 1905, Anuario de las conferencias y debates del Ateneo Ferrolano en el Curso de 1904-1905, El Correo Gallego, pp. 33-114.
"Frecuencia de la tuberculosis en la raza bovina gallega", 1905, Anuario de las conferencias y debates del Ateneo Ferrolano en el Curso de 1904-1905, El Correo Gallego, pp. 269-284.
"Del pauperismo y la beneficencia metódica", 1905, Anuario de las conferencias y debates del Ateneo Ferrolano en el Curso de 1904-1905, El Correo Gallego, pp. 485-502.
"El polígrafo ferrolano D. José Alonso y López durante la Guerra de la Independencia", 1908, Galicia, p. 9, 30/5/1908.
Poesía
Libros (en castelán): Rudezas de un cuarentón, 1904, El Correo Gallego.
La Europiada: poema de la gran guerra europea, 1919, Ricardo Nores imp.
La expiación: (poema): 2ª parte de "La Europiada", 1930, El Correo Gallego.
Poesías soltas: "A Europa", 1902. Revista Gallega n. º 371, 27/4/1902, p. 5 (en castelán).
"Al inspirado poeta D. Eduardo Pondal", 1902. Revista Gallega n. º 377, 8/6/1902, p. 4 (en castelán).
"Los celtas (al laureado poeta gallego D. Galo Salinas)", 1902. Revista Gallega n. º 385, 3/8/1902, p. 5 (en castelán).
"A leiteirina", 1903. Almanaque Gallego para 1904, pp. 118-119.
"N'a ribeira", 1904. Almanaque Gallego para 1905, p. 110.
"Maripepa e Casiana", 1906. Almanaque Gallego para 1909, p. 107.
"Brua, Frouseira, brua", 1909. Almanaque Gallego para 1910, p. 128.
"Porco con freno", 1911. Almanaque Gallego para 1912, pp. 140-141.
"T'envexo", 1911. Carré (1911), Literatura gallega. p. 255.
"A la Torre de Hércules", 1914. Ilustración Gallega, n. º 42, 1/8/1914, pp. 10-11 (en castelán).
"A Pondal", 1916. Estudios Gallegos, 1916, n. º 17, p. 118.
"Na veira do Mino", 1916. A Nosa Terra, 15/12/1916, p. 6.
"A mámoa", 1917. A Nosa Terra n. º 9, 6/2/1917.
"Oriental", 1922. Almanaque Gallego para 1923, pp. 128-130 (en castelán).
"A Astrea", 1923. Almanaque Gallego para 1924, p. 121 (en castelán).
"Invernal", 1924. Almanaque Gallego para 1925, p. 127 (en castelán).
"Pandora", 1925. Almanaque Gallego para 1926, pp. 121-123 (en castelán).
"Elegía", 1926. Almanaque Gallego para 1927, pp. 54-55 (en castelán).
"Contos vellos d’a terriña". Almanaque Gallego para 1927, pp. 129-130.
Teatro (en galego)
Monólogo, 1912, estreado por Eduardo Sánchez Miño.
Estranxeiro na súa terra, 1915.
A noite de San Xoán, 1917, estreado por Toxos e Froles no Teatro Jofre.